**ЦУСНЫ ДОНОРЫН ТУХАЙ ХУУЛИЙН ТӨСЛИЙГ ХЭРЭГЖҮҮЛЭХТЭЙ ХОЛБОГДОН ГАРАХ ЗАРДЛЫН ТООЦОО**

Цусны донорын тухай хуулийн төслийг хэрэгжүүлэхэд шаардагдах зардлыг Засгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын дагуу тооцов.

**Нэг. Хуулийн этгээдийн зардал.**

|  |  |  |  |  |
| --- | --- | --- | --- | --- |
| **Хуулийн этгээдийн нэр** | **Хариуцах чиг үүрэг** | **Хэрэгжүүлэх үйл ажиллагаа** | **Ажилтан/зарцуулах хугацаа** | **Давтамж** |
| Аж ахуйн нэгж байгууллага | Цусны донорын үйл ажиллагааг дэмжих, цусны донорыг алдаршуулж, урамшуулах (15.3, 23.3) | Цусны донорын үйл ажиллагааг дэмжих | Ажлын 60 өдөр-28,800 минут | Жилд 1 удаа |
| Цусны донорыг алдаршуулах | Ажлын 20 өдөр-9,600 минут |
| Цусны донорыг урамшуулах | Ажлын 10 өдөр- 4,800 минут |
| Цусны донорт Хөдөлмөрийн тухай хуулийн 117.2-т заасан олговор олгох (14, 18 дугаар зүйл) | Цусны донорт цусаа хандивласан өдөрт нь Хөдөлмөрийн тухай хуулийн 117.2-т заасан олговортой чөлөө олгох (14.1.7, 14.2.5, 18.1.9) | Ажлын 1 өдөр - 480 | жилд 3 удаа |
| Цусны донорыг цусаа хандивлах үед нь Хөдөлмөрийн тухай хуулийн 117.2-т заасан олговор олгох (18.1.3) | Ажлын 4 цаг - 240 минут |
| Цусны донорын үйл ажиллагааг дэмжих хандив | Донорын үйл ажиллагааг дэмжсэн 10 хүртэл сая төгрөгийг аж ахуйн нэгжийн орлогын албан татвараас чөлөөлөх (15.3) | 1 жилд 5 аж ахуйн нэгжээс 3,352,143 төгрөгийн бараа, материал хандивладаг. | Жилийн турш |

Төслийн 13 дугаар зүйлийн 13.1.1, 14 дүгээр зүйлийн 14.1.1, 14.1.7, 14.2.1, 14.2.5 дахь заалтад Нутгийн өөрөө удирдах байгууллага, Засаг дарга, Төрийн цэргийн болон цагдаагийн байгууллагын албан тушаалтан ажил олгогч, Аж ахуйн нэгж байгууллагын албан тушаалтан, ажил олгогч нар цусны донорын үйл ажиллагааг дэмжих, тэднийг алдаршуулах, урамшуулахаар заажээ. Уг үйл ажиллагаа 1962 оноос өнөөг хүртэл хэрэгжиж байгаа бөгөөд Аж ахуйн нэгж байгууллагад нэмэлт зардал шаардахгүй. Хуулийн төслийн 14 дүгээр зүйлийн 14.3 дахь хэсэгт Цусны донортой урьдчилан тохиролцсон тохиолдолд хүссэн үедээ цусаа бэлэглэх боломж олгож, цус өгсөн өдөр нь цалинтай чөлөө олгох, чөлөөлөөгүй тохиолдолд тухайн өдрийн цалинг нь нэг аравны тав дахин өсгөж олгож болно гэж ажил олгогчид эрхийг өгсөн тул цусны донорыг урамшуулах хэлбэр болгон хэрэгжүүлэх боломжтой.

‬‬‬Түүнчлэн төслийн‬‬ 15 дугаар зүйлийн 15.1 дэх хэсэгт Цусны донорын үйл ажиллагааны санхүүжилт нь улсын болон орон нутгийн төсөв, цус сэлбэлт судлалын асуудал хариуцсан эрүүл мэндийн байгууллагын өөрийн орлого, аж ахуйн нэгж, байгууллага, хамт олон, иргэний хандив, хууль тогтоомжоор хориглоогүй бусад эх үүсвэрээс бүрдэхээр заажээ.

Хуулийн төслийн 15 дугаар зүйлийн 15.3 дахь хэсэгт Цусны донорын үйлсийг сурталчлах, элсүүлэхэд санхүү, эд материалын дэмжлэг үзүүлсэн аж ахуйн нэгж байгууллагын тухайн үйл ажиллагаанд зарцуулсан хөрөнгийг цус сэлбэлт судлалын асуудал хариуцсан эрүүл мэндийн байгууллагын тодорхойлолтыг үндэслэн аж ахуйн нэгжийн орлогын албан татвараас чөлөөлнө гэж заасан бөгөөд өнөөгийн байдлаар аж ахуйн нэгж байгууллагууд жил бүрийн 6 сарын 14-ний өдөр улс даяар тэмдэглэн өнгөрүүлдэг Цусны донорын Дэлхийн өдөр, сар бүрийн 3-нд цус сэлбэлт судлалын салбарын хэмжээнд хэрэгжүүлдэг цусаа бэлэглэх өдрөөр цусны доноруудыг урамшуулах зорилгоор эд материал /өөрийн үйлдвэрлэдэг болон борлуулдаг зүйлсээс бүрдсэн бэлэг дурсгалын зүйл/-ын дэмжлэг үзүүлдэг бөгөөд жилдээ 3 гаруй сая төгрөгийн үнийн дүн бүхий эд материалын хандив өгдөг байна.

Дээрх чиг үүргийг хэрэгжүүлэхтэй холбоотойгоор нэмэлт зардал гаргахгүйгээр одоогийн байдлаар үргэлжлүүлэн хэрэгжүүлэх боломжтой бөгөөд 10 хүртэл аж ахуйн нэгж тус бүрт 10 хүртэл сая төгрөг буюу нийт 10 сая төгрөгийн аж ахуйн нэгжийн орлогын албан татвар чөлөөлөгдөхөөр байна. Энэ заалтыг Засгийн газрын саналаар шийдвэрлэнэ.

Хууль тогтоомжийг хэрэгжүүлэхтэй холбоотойгоор хуулийн этгээдийн гүйцэтгэх үүрэг өөрчлөгдөхгүй бөгөөд зардал гарахгүй.

**Хоёр. Иргэний зардлыг тооцох**

Уг хуулийн төслийг хэрэгжүүлэхэд иргэдэд үүсэх, нэмэгдэх зардал байхгүй.

**Гурав. Төрийн байгууллагын зардал буюу улсын төсөвт үүсэх зардал.**

Засгийн газрын 2016 оны 59 дүгээр тогтоолын 4 дүгээр хавсралтын 4.1-т төрийн байгууллагын зардал буюу төсөвт үүсэх ачааллыг тооцохын тулд тухайн ажил үйлчилгээг гүйцэтгэхэд шаардагдах хүний нөөцийн хэрэгцээг тодорхойлж, түүнд шаардагдах зардлыг тооцож гаргасан бөгөөд уг ажлыг дараах үе шаттайгаар зохион байгууллаа:

* 1. байгууллагын гүйцэтгэх үүрэг буюу ажил, үйлчилгээг тодорхойлох;
  2. ажил, үйлчилгээг гүйцэтгэх хүний нөөцийг тодорхойлох;
  3. гарах зардлыг урьдчилан тооцох;
  4. зардлыг нэгтгэн тооцох;
  5. хувилбарыг нягталж, үр дүнг танилцуулахаар тогтоосон.

Хуулийн төсөлд цус сэлбэлт судлалын салбарыг нэгтгэж босоо удирдлагын хэлбэрт шилжүүлэх замаар цусны чанар, аюулгүй байдлыг дээшлүүлэх, бүсчилсэн хэлбэрээр цус, цусан бүтээгдэхүүний нөөц бүрдүүлэх зорилгоор орон нутаг дахь 26 цусны төвийг цус сэлбэлт судлалын асуудал хариуцсан тусгай мэргэжлийн төвд үе шаттайгаар шилжүүлэн авах эрх зүйн зохицуулалт бүрдэнэ.

Донорын тухай хуульд 2018 онд орсон нэмэлт өөрчлөлтийн дагуу цус, цусан бүтээгдэхүүний үнийг 2022 онд Сангийн болон Эрүүл мэндийн сайд нар хамтран баталсан бөгөөд хуулийн төсөлд энэ заалтыг хэвээр тусгасан бөгөөд төслийн 15 дугаар зүйлийн 15.1-д Цусны донорын үйл ажиллагааны санхүүжилт нь улсын болон орон нутгийн төсөв, цус сэлбэлт судлалын асуудал хариуцсан эрүүл мэндийн байгууллагын өөрийн орлого, аж ахуйн нэгж, байгууллага, хамт олон, иргэний хандив, хууль тогтоомжоор хориглоогүй бусад эх үүсвэрээс бүрдэнэ гэж заасан. Энэхүү байгууллагын өөрийн орлогыг цусны донорын үйлсийг сурталчлах, донорт элсүүлэх, цусны донорыг алдаршуулах, урамшуулах, цусны донорт илчлэг нөхөх хүнсний бүтээгдэхүүн олгох, цус, сэлбэлт судлалын чиглэлээр эмнэлгийн мэргэжилтнийг гадаад оронд төгсөлтийн дараах сургалт, дадлагад хамруулах, эрдэм шинжилгээ, судалгааны төсөл хэрэгжүүлэх, техникийн болон мэдээллийн технологийн засвар, шинэчлэл хийх, цус сэлбэлт судлалын асуудал хариуцсан тусгай мэргэжлийн төв, цусны төвийн ажилтны нэмэгдэл цалин, урамшуулал, нийгмийн асуудлыг шийдвэрлэх, 15 дугаар зүйлийн 15.5-д Цус, сэлбэлт судлалын асуудал хариуцсан тусгай мэргэжлийн төв, Цусны төвийн ажилтнуудад Төрийн албаны тухай хууль, Эрүүл мэндийн тухай хуульд заасан нэмэгдлээс гадна сар бүр цусны албаны нэмэгдэл цалин олгоно гэж заасан.

Хуулийн төслийн хүрээнд улсын болон орон нутгийн төсөв, цус, цусан бүтээгдэхүүний борлуулалтын орлого, аж ахуйн нэгж, байгууллага, хамт олон, иргэний хандивыг тооцон үзлээ.

|  |  |  |  |  |
| --- | --- | --- | --- | --- |
| **Орлогын хэлбэр** | **2022 оны улсын төсөв** | **Санхүүлжүүлэх үйл ажиллагаа** | **Шаардлагатай санхүүжилт** | **Тайлбар** |
| Улсын болон орон нутгийн төсөв | 7,676,269,800 төгрөг | Ажилтны цалин, хөлс | 1,136,376,200 | Нийт 5,910,989,467 төгрөгийн төсөв шаардлагатай |
| цусны донорын үйлсийг сурталчлах | 67,480,000 |
| Эм эмнэлгийн хэрэгсэл | 2,942,394,800 |
| Хемофили фактор | 2,881,916,400 |
| Тогтмол зардал | 172,236,100 |
| цусны донорт илчлэг нөхөх хүнсний бүтээгдэхүүн олгох | 126,316,700 |
| Байгууллагын өөрийн орлого | Сангийн сайд, Эрүүл мэндийн сайдын 2022 оны хамтарсан 49/А/118 тушаалаар ЦЦБ-ний үнэ нэмэгдсэнээр 2022 онд ЦССҮТ-ийн төсөөллөөр 3,558,087,724 төгрөгийн өөрийн орлого төвлөрүүлэх боломж бүрдсэн | цусны донорын үйлсийг сурталчлах, донорт элсүүлэх | 56,860,053 | 2022 оны улсын төсөвт төлөвлөрүүлэх батлагдсан орлогын төлөвлөгөөнөөс 1.843.562.724 төгрөг давахаар байна. |
| Ажилтны цалин, хөлс | 1,098,291,939 |
| Эм эмнэлгийн хэрэгсэл | 2,224,040,000 |
| цусны донорыг алдаршуулах, урамшуулах | 40,874,300 |
| цусны донорт илчлэг нөхөх хүнсний бүтээгдэхүүн олгох | 111,443,300 |
| цус, сэлбэлт судлалын чиглэлээр эмнэлгийн мэргэжилтнийг гадаад оронд төгсөлтийн дараах сургалт, дадлагад хамруулах | 31,175,000 |
| эрдэм шинжилгээ, судалгааны төсөл хэрэгжүүлэх, техникийн болон мэдээллийн технологийн засвар, шинэчлэл хийх | 250,000,000 |
| цус сэлбэлт судлалын асуудал хариуцсан тусгай мэргэжлийн төв, цусны төвийн ажилтны нэмэгдэл цалин, урамшуулал, нийгмийн асуудлыг шийдвэрлэх | 98,304,875 |
| Хандив тусламж | - | цусны донорын үйлсийг сурталчлах, донорт элсүүлэх | 3,352,143 | 2020-2021 оны хандивын дундаж |
| цусны донорыг алдаршуулах, урамшуулах |
| Дүн | * 2023 оноос боломжит төсөв- 13,234,357,524 төгрөг * 2022 оны төсөв-7,676,269,800 төгрөг |  | 13,234,357,524 төгрөг | Одоогийн төсөв 1.7 дахин нэмэгдэх төлөвтэй ба энэхүү зөрүүг байгууллага өөрийн ЦЦБ үйлдвэрлэлийн орлогоос бүрдүүлж, шаардлагатай асуудлыг санхүүжлүүлэх боломжтой. |

Төслийн 10.2.Цус, сэлбэлт судлалын тусгай мэргэжлийн төвийн харьяанд Цусны төв байгуулж болно гэж заасан бөгөөд ингэснээр үе шаттайгаар цусны төвүүдийг тусгай мэргэжлийн төвд шилжүүлэх боломж бүрдэнэ. Аймгийн цусны салбар төвийн орон тоонд багтдаг эрхлэгч эмч 1, эмч 1, тусгай мэргэжилтэн 3-ыг 21 аймаг, 2 дүүргийн Бүсийн оношилгоо, эмчилгээний төв, нэгдсэн эмнэлэгийн орон тооноос цалин, нэмэгдлийг хамт цус сэлбэлт судлалын асуудал хариуцсан тусгай мэргэжлийн төвд шилжүүлэн зохицуулалт хийх бөгөөд нэмэлт зардал гарахгүй.

Дээр дурдсан чиг үүргийг хэрэгжүүлэхэд төрийн байгууллагаас нэмэлт орон тоо бий болгох, бусдаар ажил үүрэг гүйцэтгүүлэх шаардлага гарахгүй бөгөөд одоо байгаа орон тоо, төсвийг харилцан шилжүүлэх зохицуулалт хийх хүрээнд энэ чиг үүргийг хэрэгжүүлэх боломжтой. Харин чиг үүргийг хэрэгжүүлэн олгох хөлс, зардал, урамшуулал болон бусад зардлыг дараах байдлаар гаргав.

**А.Хүний нөөцийн зардал:** Хуулийг хэрэгжүүлэхэд цус сэлбэлт судлалын салбарт ажиллагсдад төрийн алба хаасан хугацааны нэмэгдэл, мэргэшлийн зэргийн нэмэгдэл, цусны албаны нэмэгдэл олгохоор, цус сэлбэлт судлалын асуудал хариуцсан тусгай мэргэжлийн төв болон цусны төвийн ажилтнуудын цалингийн санг тооцов.

**Цусны албаны нэмэгдэл цалин авах тооцоо**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | /мян.төг/ |
|  | Хамаарах нэгж | Орон тоо | Үндсэн цалин /1 сар/ | Нэмэгдлийн хувь | Нэмэгдлийн хэмжээ  /1 сард/ | Нэмэгдлийн хэмжээ  /1 жилд/ |
| 1 | ЦССҮТ | 70 | 58,152.8 | 30% | 17,445.8 | 209,350.1 |
| 2 | ЦТ | 144 | 112,063.9 | 30% | 33,619.1 | 403,430.2 |
|  | **Нийт** |  |  |  | **51,065.0** | **612,780.3** |

**\***Тайлбар: Хуулийн төслийг дагалдах Засгийн газрын тогтоолын төслийн дагуу нэмэгдлийн хувийг тооцов.

**Цусны төвийг нэгтгэхтэй холбоотой гарах тооцоо**

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  |  |  | | /мян.төг/ | |
|  | | Хамаарах нэгж | Шаардагдах цалин /1жил/ | | Эрүүл мэндийн байгууллагын төсвөөс шилжүүлэн авах /1жил/ | | Өөрийн орлогоор бүрдүүлэх /1жил/ |
| 1 | | ЦТ | 1,345,659.5 | | 997,310.9 | | 348,348.6 |
|  |

**\***Тайлбар: Засгийн газрын 2022 оны 107 дугаар тогтоолын дагуу шаардагдах цалингийн хэмжээг тооцов.

Цусны донорын тухай хуулийн төслийн дагуу төрийн алба хаасан хугацааны, мэргэшлийн зэргийн, цусны албаны нэмэгдлийг өгөхөд 348.3 сая төгрөгийн нэмэлт зардал шаардлагатай бөгөөд үүнийг байгууллагын өөрийн орлогоор 348.3 сая төгрөгөөр санхүүжүүлнэ. Улсын төсвөөс нэмэлт эх үүсвэр шаардахгүй.

**Б.Материаллаг зардал:** Хуулийн төслийг хэрэгжүүлэхэд шаардагдах нэг удаагийн шинжтэй материаллаг зардлыг дараах байдлаар тооцсон болно.

|  |  |  |  |  |  |
| --- | --- | --- | --- | --- | --- |
| **Цус цуглуулах иж бүрдэл авах, цусны донорт илчлэг нөхөх хүсний бүтээгдэхүүн олгоход шаардагдах зардал** | | | | | |
|  |  |  |  |  | /төгрөг/ |
| Д/д | Зардлын нэр | Хэмжих нэгж | Тоо | Нэг бүрийн үнэ | Бүгд үнэ |
| 1 | Цус цуглуулах иж бүрдэл | Ширхэг | 1 | 500,000,000 | 500,000,000 |
| 2 | Цусны донорт илчлэг нөхөх хүнсний бүтээгдэхүүн олгох | Иж бүрдэл | 36.888 | 20,000 | 737,760,000 |
| 3 | Байнгын цусны донорын эрүүл мэндийн даатгалыг төлөх | тухайн жилийн тоо | 7000 | 50.400 | 352,800,000 |
|  | **Нийт** |  |  |  | **1,590,560 000** |

**Нийт зардал:** Хүний нөөцийн зардал, материаллаг зардал, бусад зардалд нийт 14 тэрбум төгрөгийн зардал гарах бөгөөд үүнийг улсын төсвөөс нэмэлт эх үүсвэр шаардахгүйгээр байгууллагын өөрийн орлогоор эхний ээлжинд зохион байгуулах боломжтой байна. Цаашид техник, технологийн шинэчлэлийн холбоотой хөрөнгө оруулалтын зардал улсын төсөвт тусгагдаж явна.

---о0о---